12 Josefa o re beetše mohlala o mongwe gape wa go ba le boitshwaro. E le gore a tsebe seo se bego se le ka dipelong tša bana babo, o ile a dira gore ba se mo tsebe nakong ya ge ba be ba tlile go reka dijo Egipita. Le gona ge a be a se sa kgona go itshwara, o ile a tloga pele ga bona gore a yo lla. (Gen. 43:30, 31; 45:1) Ge e ba Mokristegotee le wena goba motho yo o mo ratago a dira selo seo se go kgopišago, go bontšha boitshwaro go swana le Josefa go ka go thuša gore o se ke wa dira dilo ka maikwelo. (Die. 16:32; 17:27) Ge e ba setho sa lapa goba wa leloko a kgaotšwe, o swanetše go ba le boitshwaro gomme o pheme go bolela le yena go sa hlokagale. Seo ga se no itiragalela. Gore o kgone go dira seo, o swanetše go ekiša mohlala wa Modimo le go kwa tlhahlo ya gagwe.